**Zabrze** (njemački: *Hindenburg in Oberschlesien*) je grad od 172,360 stanovnika na zapadu Poljske u Šleskom vojvodstvu.

Geografske karakteristike
-------------------------

Zabrze je udaljen dvadesetak km sjeverozapadno od Katowica. On je uz Sosnowiec, Gliwice i Bytom, najveći od 29 gradova u Konurbaciji Katowice u kojoj živi 2 400 000 stanovnika.

Zabrze je dekadama bio centar rudarstva i teške industrije.
Današnji grad je i obrazovno-naučni centar u kom djeluju dva univerziteta Medicinski i Šleski tehnološki (prvi i jedini u Poljskoj) kao i dva fakulteta; Biomedicinskog inženjerstva i Organizacije i upravljanja.

Historija
---------

Pozicija Zabrza u konurbaciji Katowice
Mjesto je prvi put dokumentirano kao selo - *Sadbre* na prelazu iz 13. u 14. vijek.
Ime *Zabrze* prvi put je zabilježeno 1725. kad je selo imalo 526 stanovnika.

Zabrze je postao dio Krajevine Pruske - 1742. za Prve podjele Poljske.

Selo je počelo rasti kao rudarsko naselje kad je otkriven kameni ugljen krajem 18. vijeka, a da bi se on mogao transportirati iskopan je kanal Kłodnica (1792.-1822.).

Nakon tog je izgrađena cesta do Gliwic (1819.-1830.) a 1845 i željeznička pruga do Wrocława.

Još na samom početku Prvog svjetskog rata nakon velikih pobjeda njemačke carske vojske gradu je u februaru 1915. promjenjeno ime u *Hindenburg in Oberschlesien*.

Nakon Prvog svjetskog rata odlukom Versajskog sporazuma, održan je plebiscit u martu 1921. Na njemu se 45.219 građana (od 89.152) izjasnilo za ostanak u Njemačkoj a 43.261 za pristupanje Poljskoj, pa je pripao Njemačkoj. Nezadovoljni Poljaci podigli su maju ustanak koji je ugušen u 
oktobru, tako je *Hindenburg* postao pogranični grad u kom su brojni Poljaci nastavili raditi svakodnevno prelazivši granicu.

Kako je Weimarska Republika izgubila Katowice i Chorzów, - dotadašnje selo Hindenburg je 1922. dobio status grada.
Crvena armija zauzela je Zabrze krajem januara 1945. i deportirala oko 10 000 ljudi na rad u rudnike SSSR-a.

Pobratimski gradovi
-------------------

Zabrze ima ugovore o partnerstvu sa slijedećim gradovima;

|  |  |  |
| --- | --- | --- |
| * Njemačka Essen, Njemačka
* Rusija Kalinjingrad, Rusija
* Švedska Lund Švedska
* Ujedinjeno Kraljevstvo Rotherham, Ujedinjeno Kraljevstvo
 | * Italija Rovereto, Italija
* Ukrajina Rovno, Ukrajina
* Njemačka Sangerhausen, Njemačka
* Francuska Seclin, Francuska
 | * Slovačka Trnava, Slovačka
* Libanon Zahlé, Libanon
 |

Izvori
------

1. 1 2  „Nadanie praw miejskich" (poljski). Zabrze. Pristupljeno 10.03. 2021.
2. 1 2 3 4 5  „*Poland: Major Cities*" (engleski). City population. Pristupljeno 09.03. 2021.
3. ↑  „Katowice Conurbation" (engleski). Case Study Poland. Pristupljeno 10.03. 2021.
4. ↑  „Miasto" (poljski). Zabrze. Pristupljeno 01.01. 2021.
5. ↑  „Historia miasta" (poljski). Zabrze. Pristupljeno 10.03. 2021.
6. ↑  „Rozbudowa kolonii" (poljski). Zabrze. Pristupljeno 10.03. 2021.
7. ↑  „*Zabrze*" (engleska). Encyclopaedia Britannica. Pristupljeno 10.03.2021.
8. ↑  „Odkrycie węgla" (poljski). Zabrze. Pristupljeno 10.03. 2021.
9. 1 2  „Hindenburg" (poljski). Zabrze. Pristupljeno 10.03. 2021.
10. ↑  „Miasta partnerskie" (engleski). Zabrze. Pristupljeno 10.03. 2021.

Vanjske veze
------------

***Zabrze*** na Wikimedijinoj ostavi

* *Zabrze* (službene stranice) ()